Okresná prokuratúra Košice I, Mojmírova 5, 041 47 Košice 1 

Sp. zn. : 3 Pv 554/11/8802	Košice I, 13.01.2012
EEČ : 2-63-4-2012

U Z N E S E N I E 

Trestná vec: 	obvinený XXXXX
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Podal: 	Okresná prokuratúra Košice I v zastúpení prokurátorom okresnej prokuratúry
Rozhodnutie:
Podľa § 215 odstavec 1 písmeno c Trestného poriadku zastavujem trestné stíhanie obvineného:
1.	XXXXX, rodné číslo: XXXXX
	dátum narodenia: XXXXX
	trvalé bydlisko: XXXXX
Skutková veta:
v Košiciach od presne nezistenej doby do 08.00 hod. dňa 13.09.2011 v záhradkárskej lokalite Pod Furčou na pozemku chaty XXXXX vykonával neoprávnený odber elektrickej energie tým spôsobom, že napojil svoju chatrč, ktorú obýva,  vodičom CY 2,5 mm bez riadne uzavretej zmluvy o pripojení a bez určeného meradla z rozvodnej skrini HDS, ktorá sa nachádza pred bránou pozemku, čím takto Výchoslovenskej distribučnej, a.s. XXXXX spôsobil škodu vo výške 541,35 €,
Právna veta:
lebo je nepochybné, že skutok nespáchal obvinený.

Odôvodnenie:
Uznesením policajta OO PZ XXXXX-XXXXX zo dňa 13.09.2011 pod sp. zn. ORP-3686/DH-KE-2011 bolo začaté trestné stíhanie a následne uznesením zo 29.10.2011 vznesené obvinenie XXXXX za prečin krádeže podľa § 212 ods. 2 písm. e / Trestného zákona, ktorého sa mal dopustiť tak, ako je to uvedené vo výrokovej časti tohto uznesenia.

Policajt v rámci skráteného vyšetrovania vykonal dokazovanie a po jeho skončení a vyhodnotení získaných dôkazov predložil vyšetrovací spis s návrhom na zastavenie trestného stíhania podľa § 215 ods. 1 písm. c / Trestného poriadku. 

Preskúmaním predloženého spisového materiálu som zistil, že návrh  je dôvodný.

V priebehu skráteného vyšetrovania bol vypočutý XXXXX, ktorý uviedol, že  neoprávnene odoberal bez povolenia elektrickú energiu v chatrči, ktorú obýva na pozemku č. 1609/1 majiteľa XXXXX, v chatovej lokalite Pod Furčou v Košiciach, takým spôsobom, že pripojil elektrický kábel vedúci z chatrče k stĺpu s elektrickým vedením, teda nie spôsobom, ako je to uvedené v uznesení o vznesení obvinenia, že sa napojil na istič rozvodnej skrinky HDS.   

Tento spôsob neoprávneného odberu zo strany obvineného XXXXX je v súčasnej dobe vedený na OO PZ XXXXX-XXXXX pod sp. zn. ORP-4828/DH-KE-2011.

Z úradného záznamu na č.l. 58 vyšetrovacieho spisu vyplýva, že majiteľ chaty na pozemku 1609/1 XXXXX, časť svojho pozemku prenajal Rómskym rodinám, ktoré si tam postavili tri  chatrče, pričom sa jedná o XXXXX, XXXXX a XXXXX.

Z výpovede svedkov XXXXX, XXXXX a XXXXX vyplýva, že skutku neoprávneného odberu elektrickej energie, ktorý bol spáchaný tak, že na istič v rozvodnej skrini HDS bol neodborne pripojený vodič CY 2,5 mm bez zmluvy o pripojení a určeného meradla, ktorý bol vedený z chatrče na pozemku č. XXXXX v chatovej lokalite Pod Furčou v Košiciach a ktorú užíva XXXXX,  sa dopustil XXXXX, potom čo ho o to požiadala XXXXX, aby do uvedenej chatrče zaviedol elektrickú energiu z rozvodnej skrine tak, aby odber bolo možné platiť z odberného miesta pána XXXXX na pozemku XXXXX 

Z lustrácie v databáze v systéme REGOB bolo zistené, že osoba XXXXX, XXXXX, zomrel XXXXX

Odberné miesto chaty XXXXX chatovej lokalite Pod Furčou v Košiciach bolo pracovníkmi Východoslovenskej distribučnej, a.s. XXXXX naposledy kontrolované v priebehu roka 2005, teda predtým, ako zomrel XXXXX.

S poukázaním na vyššie uvedené zistenie je preukázané, že skutok nespáchal obvinený XXXXX, ale XXXXX a preto bolo potrebné trestné stíhanie v jeho prípade zastaviť. 

Podľa § 215 ods. 1 písm. c / Tr. poriadku prokurátor zastaví trestné stíhanie, ak je nepochybné, že skutok nespáchal obvinený.

Vzhľadom na uvedené bolo potrebné rozhodnúť tak ako je to uvedené vo výroku tohto rozhodnutia

Poučenie:
P o u č e n i e : Proti tomuto uzneseniu je prípustná sťažnosť, ktorú môže podať obvinený a poškodený. Sťažnosť má odkladný účinok / § 215 ods. 6 Tr. poriadku /.
                             Sťažnosť sa podáva u orgánu, proti ktorého uzneseniu smeruje a to do 3 dní od oznámenia uznesenia / § 187 ods. 1 Tr. poriadku /. 

Mgr. Jozef Stanko
prokurátor okresnej prokuratúry